CELEX: 62018TN0008
Language: ro
Date: 2018-01-11 00:00:00
Title: Cauza T-8/18: Acțiune introdusă la 11 ianuarie 2018 – easyJet Airline/Comisia

12.3.2018   
            
            
               RO
            
            
               Jurnalul Oficial al Uniunii Europene
            
            
               C 94/29
            
         Acțiune introdusă la 11 ianuarie 2018 – easyJet Airline/Comisia
   (Cauza T-8/18)
   (2018/C 094/39)
   Limba de procedură: engleza
   
      Părțile
   
   
      Reclamantă: easyJet Airline Co. Ltd (Luton, Regatul Unit) (reprezentanți: P. Willis, Solicitor și E. Bourtzalas, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei (UE) 2017/1861 a Comisiei (1) în totalitate și, în orice caz, în măsura în care privește pretinsul ajutor de stat ilegal acordat reclamantei; și
            
         
               —
            
            
               obligarea Comisiei Europene la plata cheltuielilor de judecată efectuate de reclamantă.
            
         
      Motivele și principalele argumente
   
   În susținerea acțiunii, reclamanta invocă șase motive.
   
               1.
            
            
               Primul motiv este întemeiat pe faptul că decizia atacată este viciată de o eroare vădită de apreciere în fapt și în drept în ceea ce privește concluzia că operatorii aeroportuari au acționat ca simpli „intermediari” ai Regiunii Sardinia și că, astfel, finanțarea acordată de aceștia reclamantei implica resurse de stat și era imputabilă statului.
            
         
               2.
            
            
               Al doilea motiv este întemeiat pe faptul că decizia atacată este viciată de o eroare vădită de apreciere în fapt și în drept în ceea ce privește concluzia că finanțarea acordată reclamantei de operatorii aeroportuari a conferit un avantaj necuvenit reclamantei și în special în ceea ce privește concluzia că Comisia a aplicat în mod eronat principiul operatorului economic privat în economia de piață.
            
         
               3.
            
            
               Al treilea motiv este întemeiat pe faptul că decizia atacată este viciată de o eroare vădită de apreciere în fapt și în drept în ceea ce privește concluzia că finanțarea companiilor aeriene în cauză denaturează sau amenință să denatureze concurența și afectează schimburile comerciale dintre statele membre.
            
         
               4.
            
            
               Al patrulea motiv este întemeiat pe faptul că decizia atacată este viciată de o eroare vădită de apreciere în fapt și în drept în ceea ce privește concluzia că pretinsul ajutor cu privire la care Comisia a constatat că a fost acordat reclamantei nu putea fi aprobat ca fiind compatibil cu piața internă în temeiul uneia dintre scutirile prevăzute la articolul 107 alineatul (3) TFUE.
            
         
               5.
            
            
               Al cincilea motiv este întemeiat pe faptul că decizia atacată este viciată de o eroare vădită de apreciere în fapt și în drept în măsura în care Comisia a încălcat principiul încrederii legitime, întrucât reclamanta a avut o încredere legitimă că acordurile sale cu operatorii aeroportuari nu au implicat ajutoare de stat.
            
         
               6.
            
            
               Al șaselea motiv este întemeiat pe faptul că decizia atacată este viciată de lipsa de motivare în ceea ce privește: (a) concluzia că operatorii aeroportuari au acționat ca simpli „intermediari” ai Regiunii Sardinia și că, astfel, finanțarea acordată reclamantei implica resurse de stat și era imputabilă statului; și (b) aplicarea principiului operatorului economic privat în economia de piață în scopul de a stabili că reclamanta a primit un avantaj necuvenit.
            
         
      (1)  Decizia (UE) 2017/1861 a Comisiei din 29 iulie 2016 privind ajutorul de stat SA33983 (2013/C) (ex 2012/NN) (ex 2011/N) – Italia – Compensație pentru aeroporturile din Sardinia privind obligațiile de serviciu public (SIEG) [notificată cu numărul C(2016) 4862].